Selle jõuluteemalise postituse lõpuks heidame pisut valgust ka kohalikele eestlasele ehk pisut kummalisena tunduvatele jõulutraditsioonidele.  Alustame siis sellest, et austraallastel 24ndal miskit erilist nuumamist vms. ei toimu. Pigem suhtutakse sellesse kui pühadele eelnevasse päeva. Inimesed käivad tööl ja hilised päkapikud jooksevad veel viimased jõuluostokseid sooritama. Tõelised pühad on neil aga 25ndal e. Christmas Day'l, kui varahommikul minnakse kogu perega vaatama, et mis jõuluvana öösel "kuuse" alla toonud on. Siis toimub perega ka väike istumine aga selleasemel, et suurtes kogustes rammusat sisse vitsutada, süüakse pigem väherasvast  kalkunit ja suurtes kogustes puuvilju. Erilise au sees tundub olevat aga ananass, mis kunagi jõulualt puududa ei tohi. Tegelikult arusaadav ka, kuna siin on aastaajad tagurpidi ja jõulud on suve alguses. Tahaksin siinkohal küsida sinult, et kui eestis oleksid jõulud juuni lõpus, vahetult enne rannahooaega - kas sa vitsutaksid kahe suupoolega sama koguse toitu sisse? Pakun, et enamik lugejatest muretseksid rohkem oma figuuri pärast kui praeguses situatsioonis, kui jõulud toimuvad talvel.